**Rondelul Frunzelor uscate**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Frunzelor uscate

M-am întâlnit, pe potecuţa din livadă

Aşa, c-un val vârtej molcom de vânt

Ce-n rotocoale sunătoare pe pământ,

Un stol de frunze le-nvârtea grămadă.

După ce, au fremătat o vară-ntreagă

Sub briza vântului în dulcele lor cânt,

M-am întâlnit, pe potecuţa din livadă

Aşa, c-un val vârtej molcom de vânt.

Ducea cu el, asociate, fără de tăgadă

În sunetul de frunze, tragicul cuvânt,

C-au fost odată verzi, şi nu mai sunt...

Că este ultimul lor act de promenadă,

Din întâlnirea, pe potecuţa din livadă,

Sunând, uscate, în val vârtej de vânt.

Flavius Laurian Duverna

17 noiembrie 2015